Калі ў тагачаснай Струбніцкай школе класны кіраўнік Вольгі Вайтовіч Тамара Раманаўна Рагацэвіч прапанавала вучням гурток па саломапляценню, запісаліся амаль усе дзяўчынкі з яе класа. Вольга не стала выключэннем. Займаліся ў гуртку многія, навучыліся працаваць з саломай, няблага засвоілі тэхніку пляцення, а вось на сёння вернай гэтаму прыгожаму рамяству засталася толькі Вольга. Гэтаму, напэўна, паспрыяў і той факт, што пасля заканчэння дзевяці класаў дзяўчына паступіла ў Ваўкавыскі педагагічны каледж, дзе таксама працаваў аналагічны гурток, і Вольга наведвала яго заняткі. Нават адну з курсавых работ, за якую атрымала выдатную адзнаку, яна выканала па саломапляценню.